Document ID: 32008R1222

UREDBA SVETA (ES) št. 1222/2008
z dne 1. decembra 2008
o spremembah Uredbe (ES) št. 40/2008 glede upravljalnih ukrepov, ki jih je sprejela komisija za tune v Indijskem oceanu
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 20 Uredbe,
ob upoštevanju predloga Komisije,
ob upoštevanju naslednjega:
(1)
Uredba Sveta (ES) št. 40/2008 (2) določa ribolovne možnosti za leto 2008 in s tem povezane pogoje za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova.
(2)
Komisija za tune v Indijskem oceanu (IOTC) je na letnih zasedanjih leta 2006 in 2007 sprejela vrsto upravljalnih in nadzornih ukrepov v zvezi z omejitvijo ribolovnih zmogljivosti plovil, ki lovijo tropske tune ter mečarice in bele tune, ki so bili vključeni v zakonodajo Skupnosti z Uredbo (ES) št. 40/2008.
(3)
Za zagotovitev trajnostnega izkoriščanja izrazito selivskih vrst v Indijskem oceanu ter ob upoštevanju zgodovinskih vzorcev ribolova in dejavne prisotnosti flote Skupnosti, ki je lovila izrazito selivske vrste v coni IOTC v referenčnih letih 2006 in 2007, je treba določiti število plovil Skupnosti z dolžino 24 ali več metrov, kakor tudi število plovil Skupnosti z dolžino manj kot 24 metrov, delujočih izven izključne ekonomske cone, ki lovijo tropske tune, kakor tudi število plovil Skupnosti, ki lovijo mečarice in bele tune, ter ustrezno zmogljivost v bruto tonaži in določiti porazdelitev med zadevne države članice.
(4)
Uredbo (ES) št. 40/2008 je zato treba ustrezno spremeniti -
SPREJEL NASLEDNJO UREDBO:
Člen 1
Spremembe Uredbe (ES) št. 40/2008
Člena 72 in 73 Uredbe (ES) št. 40/2008 se nadomestita z naslednjim:
„Člen 72
Omejitve ribolovnih zmogljivosti plovil, ki lovijo tropske tune
1. Največje dovoljeno število plovil Skupnosti, ki lovijo tropske tune na območju IOTC, in ustrezna zmogljivost izražena v bruto tonaži (BT) sta:
Država članica
Največje dovoljeno število plovil
Zmogljivost (BT)
Španija
22
61 400
Francija
21
31 467
Italija
1
2 137
2. Države članice lahko ne glede na odstavek 1 spremenijo število plovil po vrsti orodja, če Komisiji lahko dokažejo, da sprememba števila plovil po vrsti orodja ne bo pomenila večjega ribolovnega napora za zadevne staleže rib.
3. Kadar je predlagan prenos zmogljivosti na floto držav članic, slednje zagotovijo, da so plovila, ki naj bi se prenesla, na seznamu plovil IOTC ali na seznamu plovil drugih regionalnih ribiških organizacij za tuna. Plovila, ki so na seznamu plovil IUU katere koli regionalne organizacije za upravljanje ribištva, se ne smejo prenesti.
4. Plovilom Skupnosti iz odstavka 1 je dovoljen tudi ribolov belih tun in mečaric na območju IOTC.
5. Da bi se upoštevalo izvajanje razvojnih načrtov, predloženih IOTC, se lahko omejitve ribolovnih zmogljivosti, kakor so določene v tem členu zvišajo, v okviru omejitev, opredeljenih v omenjenih razvojnih načrtih.
Člen 73
Omejitve ribolovnih zmogljivosti plovil, ki lovijo mečarico ali belega tuna
1. Največje dovoljeno število plovil Skupnosti, ki lovijo mečarico in belega tuna na območju IOTC ter ustrezna zmogljivost izražena v bruto tonaži sta:
Država članica
Največje dovoljeno število plovil
Zmogljivost (BT)
Španija
27
11 600
Francija
25
1 940
Portugalska
26
10 100
Združeno kraljestvo
4
1 400
2. Države članice lahko ne glede na odstavek 1 spremenijo število plovil po vrsti orodja, če Komisiji lahko dokažejo, da sprememba števila plovil po vrsti orodja ne bo pomenila večjega ribolovnega napora za zadevne staleže rib.
3. Kadar je predlagan prenos zmogljivosti na floto držav članic, slednje zagotovijo, da so plovila, ki naj bi se prenesla, na seznamu plovil IOTC ali na seznamu plovil drugih regionalnih ribiških organizacij za tuna. Plovila, ki so na seznamu plovil IUU katere koli regionalne organizacije za upravljanje ribištva, se ne smejo prenesti.
4. Plovilom Skupnosti iz odstavka 1 je dovoljen tudi ribolov tropskih tun na območju IOTC.
5. Da bi se upoštevalo izvajanje razvojnih načrtov, predloženih IOTC, se lahko omejitve ribolovnih zmogljivosti, kakor so določene v tem členu zvišajo, v okviru omejitev, opredeljenih v omenjenih razvojnih načrtih.“.
Člen 2
Začetek veljavnosti
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. decembra 2008

Labels: 11
20
18
6